open-index/open-wikipedia-markdown huggingface dataset:
Kristinusko Egyptissä

Tämä artikkeli kertoo **kristinuskosta Egyptissä**. Egyptin väestöstä suurin osa on muslimeita ja vain vähemmistö kuuluu kristillisiin kirkkoihin. Noin 10 prosenttia väestöstä on kristittyjä. Suurin kirkkokunta Egyptissä on koptikristityt. Muita kristillisiä kirkkokuntia ovat mm. Armenian apostolinen kirkko, katolinen kirkko, maroniittikirkko, ortodoksinen kirkko ja anglikaaninen kirkko. 

## Tunnustuskunnat
### Ortodoksinen kirkko
Aleksandrian ortodoksit elävät pääosin Egyptin ja muun Afrikan alueella. Egyptin suurin ortodoksinen kirkko on autokefaalinen Aleksandrian ja koko Afrikan patriarkaatti. Aleksandrian ja koko Afrikan patriarkaatin johtaja on Aleksandrian ja koko Afrikan patriarkka. Vuodesta 2004 lähtien johtajana on toiminut patriarkka Theodoros II. Aleksandrian ja koko Afrikan patriarkaatin keskus sijaitsee Aleksandriassa ja kirkkoon kuuluu noin 500&nbsp;000 jäsentä.

### Protestantismi
Baptistista liikettä Egyptissä edustaa Egyptin baptistiliitto. Baptistiliittoon kuului vuonna 2025 yhteensä 19 seurakuntaa ja sillä on 2&nbsp;250 jäsentä.

## Historia
Egypti on yksi maailman suurista sivilisaation alkukodeista. Niilin laaksossa syntyi valtakunta jo noin vuonna 3200 eKr. Dynastioiden sarja hallitsi Egyptiä kolmen vuosituhannen ajan. Noin vuodesta 341 eKr. Egyptin dynastiat siirtyivät persialaisille, jotka vuorostaan kreikkalaiset ja roomalaiset dynastiat myöhemmin syrjäyttivät.

Egypti kristillistettiin ensimmäisellä vuosisadalla. Aleksandria oli yksi alkukirkon tärkeimmistä keskuksista. Aleksandria oli 400-luvulle mennessä saavuttanut kirkollisena, poliittisena ja taloudellisena keskuksena patriarkaatin asema. Aleksandria on myös yksi keskuksista, joista lähetystyö on lähtenyt liikkeelle. Aleksandrian patriarkaatti katsoi olevansa apostolien perustama. Koptit pitivät itseään alkuperäisinä egyptiläisinä hyläten Khalkedonin kirkolliskokouksen päätökset ja seuraten Aleksandrian patriarkkaa. Patriarkaatti ei vielä tuohon aikaan ollut tunnustanut Konstaninopolin ylivaltaa. Koptilaiseen kirkkooon kuului eneimmillään 500&nbsp;000 munkkia ennen arabien hyökkäystä.

Arabit ottivat Egyptin haltuunsa 700-luvulla ja islamista tuli enemmistön uskonto alueella. Muinaisten egyptiläisten jälkeläiset, koptikristityt ovat kuitenkin säilyneet Egyptissä huomattavan vähemmistönä.

Egypti siirtyi turkkilaisten hallintaan 1517 ja brittien haltuun 1822. Toisen maailmansodan jälkeen Egypti sai takaisin itsenäisyytensä ja siitä tuli tasavalta 1952. Egypti on käynyt kolme sotaa Israelia vastaan vuosina 1956, 1967 ja 1973. 1800-luvulla ja 1900-luvuilla Egyptiin on syntynyt anglikaanisia, katolisia sekä protestanttisia evankelisia ja helluntaikirkkoja.

## Lähteet
* 

### Viitteet
Kongon demokraattisen tasavallan maantiede

Kongon demokraattisen tasavallan länsipuolella sijaitsee Kongon tasavalta, pohjoispuolella Keski-Afrikan tasavalta ja Etelä-Sudan, itäpuolella sijaitsevat Uganda, Ruanda, Burundi sekä Tansania ja eteläpuolella sijaitsevat Sambia ja Angola. Yli puolet maan pinta-alasta on Kongon altaan aluetta. Tämän joen valuma-alue on maailman jokien valuma-alueista toiseksi suurin. Maan itäosassa sijaitsevat Itä-Afrikan hautavajoamaan kuuluvat Albertinjärvi, Edwardinjärvi, Kivujärvi ja Tanganjikajärvi. Näistä Tanganjikajärvi on maailman toiseksi syvin makean veden järvi. Albertinjärven ja Edwardinjärven välissä on Ruwenzorin vuorijono, jonka korkein huippu on 5110 metriä korkea Margharita Peak. Maan kaakkoisosassa sijaitsee keskimäärin yli 1000 metriä korkea Shaban ylänkö.

Kongon altaan alueella ilmasto on kuuma ja kostea. Siellä sateita tulee ympäri vuoden ja vuotuinen keskimääräinen sademäärä on noin 1500–2500 mm. Maan eteläosassa sateita tulee enimmäkseen marraskuulta huhtikuulle ja siellä vuotuinen keskimääräinen sademäärä on noin 1200–1400 mm. Ilmankosteus pysyy yleensä yli 80%:ssa. Kuumin aika on helmikuulta huhtikuulle, jolloin tavallinen lämpötila on 27°C. Idässä ylänköalueilla lämpötila voi olla alle nollan ja jotkin vuorenhuiput ovat lumipeitteisiä. Maan keskiosassa on laajoja sademetsäalueita ja pohjois- ja eteläosassa on savannialueita. Kongon demokraattisen tasavallan alueilla esiintyviä nisäkkäitä ovat gorilla, kääpiösimpanssi, kirahvi, seepra, sarvikuonot, norsut, leopardi ja leijona. Maan lintuihin kuuluvat papukaijat.

## Lähteet
Givani Smith

**Givani Smith** (s. 27. helmikuuta 1998 Toronto, Ontario) on kanadalainen jääkiekkoilija, joka pelaa koeaikasopimuksella NHL-joukkue Carolina Hurricanesissa. Hänet varattiin  vuorolla 46 alun perin Detroit Red Wingsiin. Joulukuussa 2024 Sharks kauppasi Smithin, Mackenzie Blackwoodin ja viidennen kierroksen varausvuoron vuoden 2027 varaustilaisuudessa Colorado Avalancheen vaihdossa Aleksandr Georgijeviin, Nikolai Kovalenkoon, toisen kierroksen varausvuoroon vuoden 2026 varaustilaisuudessa ja viidennen kierroksen varausvuoroon vuoden 2025 varaustilaisuudessa. Elokuussa 2025 Smith teki koeaikasopimuksen Carolina Hurricanesin kanssa.

Givanin veli Gemel Smith on myös ammattilaisjääkiekkoilija.

## Lähteet
* 

### Viitteet
Matti Tirkkonen

**Vesa Matti Tirkkonen** (28. heinäkuuta 1929 Kaavi – 25. toukokuuta 2020 Turku) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1990.

Tirkkonen kirjoitti ylioppilaaksi Kuopion Lyseosta 1949 ja valmistui sähkötekniikan diplomi-insinööriksi Teknillisestä korkeakoulusta 1954. Hän työskenteli 1954 Tampellan Inkeroisten tehtaalta, 1955 suunnitteluinsinöörinä Helsingin kaupungin kaukolämpöosastolla, 1957 Turun sähkölaitoksen höyrylaiteinsinöörinä, 1963 voimalaitososaston päällikönä ja 1977 koko sähkölaitoksen johtajana. Tirkkosen johdolla sähkölaitos kehittyi 1989 Turun Energialaitoksena kaupungin liikelaitokseksi. Eläkkeelle hän jäi 1992.

Tirkkosella oli luottamus- ja asiantuntijatehtäviä sekä kansallisissa että kansainvälisissä järjestöissä. Vuonna 1989 hän laati Turun sähkölaitoksen historian *90 vuotta sähkölaitostoimintaa Turussa*.

## Lähteet
Kristinusko Jordaniassa

Tämä artikkeli kertoo **[[Kristinusko|kristinuskosta]] [[Jordania|Jordaniassa]]**. Jordanian väestöstä suurin osa (97,1 prosenttia) on muslimeita. Kristityt ovat Jordaniassa lukumäärältään suurin uskonnollinen vähemmistö, heihin lasketaan kuuluvaksi 2,1 prosenttia väestöstä. Suurin kristitty kirkkokunta on kreikkalaisortodoksinen kirkko, mutta myös kreikkalais- ja roomalaiskatolisella kirkolla, syyrialais-ortodoksisella kirkolla, koptikirkolla, Armenian ortodokseilla sekä protestanteilla on toimintaa Jordaniassa. 

## Tunnustuskunnat
### Protestantismi
Baptistista liikettä Jordaniassa edustaa Jordanian baptistikonventio. Baptistiliittoon kuului vuonna 2025 yhteensä 24 seurakuntaa ja sillä on 1&nbsp;524 jäsentä.

## Historia
Jordania kuuluu alueeseen, josta kerrotaan useissa Raamatun tarinoissa. Alueelle sijoittuvat mm. Jeesuksen matkat, Jaakobin paini enkelin kanssa sekä vuori, josta Mooses näki luvatun maan. Kristityt voivat toimia Jordaniassa uskonnonvapauden perusteella. Ensimmäiset Jordanian kristilliset seurakunnat toimivat Tripolissa ensimmäisellä vuosisadalla, Tyroksessa ensimmäisellä ja toisella vuosisadalla ja Sidonissa 100-luvulla.

## Lähteet
* 

### Viitteet
Kristinusko Libanonissa

**[[Kristinusko]] on [[Libanon]]issa** islamin jälkeen toiseksi suurin uskonto, ja kristittyihin lasketaan kuuluvaksi 32,4 prosenttia väestöstä. Suurimpia kristittyjä kirkkoja ovat maroniittikirkot.

## Historia
Kristinusko levisi nykyisen Libanonin alueelle ensimmäisen vuosisadan aikana, ja varhainen seurakunta toimi Pellassa ensimmäisellä ja toisella vuosisadalla. 300-luvulla syntyi katolinen maroniittikirkko, joka on säilyttänyt asemansa suurimpana kristillisenä kirkkona näihin päiviin asti. Alue kuului Bysantin valtakuntaan, jossa kristinuskosta tuli valtionuskonto 300-luvun lopussa. 

Beduiinit valtasivat nykyisen Libanonin alueen Bysantilta 600-luvun alussa, minkä jälkeen se kuului moniin islamilaisiin valtioihin, viimeksi Osmanien valtakuntaan 1500-luvulta vuoteen 1918, jolloin ensimmäisen maailmansodan ympärysvallat miehittivät Libanonin.

## Kristillisiä yhteisöjä
Libanonin tärkeimmät ortodoksiset kirkot ovat Antiokian patriarkaatti sekä Armenian apostolinen kirkko ja Syyrian ortodoksinen kirkko. Muita katolisia kirkkoja ovat melkialaiset, kaldealaiset, latinalaiset, armenialaiset ja syyrialaiset kirkot. Libanoniin syntyi lähetystyön tuloksena useita protestanttisia kirkkoja 1800- ja 1900-luvuilla.

Baptistista liikettä Libanonissa edustaa Libanonin evankelisten baptistien konventio. Baptistiliittoon kuului vuonna 2025 yhteensä 28 seurakuntaa ja sillä on 1&nbsp;300 jäsentä. 

## Lähteet
* 

### Viitteet

## Aiheesta muualla
Juhani Yli-Paavola

**Antti Juhani Yli-Paavola** (27. joulukuuta 1934 Tammela – 1. marraskuuta 2022 Espoo) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1999.

Yli-Paavola kirjoitti ylioppilaaksi Forssan yhteislyseosta ja valmistui  paperitekniikan diplomi-insinööriksi Teknillisestä korkeakoulusta. Hän työskenteli aluksi Tampellan konepajalta, vuodesta 1969 tuotantopäällikönä Enso-Gutzeitin Imatran tehtailla, vuodesta 1975 Uimaharjun tehtaiden paikallisjohtajana, vuodesta 1978 Enso-Gutzeitin paperiryhmän johtajana ja vuodesta 1987 konsernin hallituksen jäsenenä. Kemi Oy:n toimitusjohtajaksi Yli-Paavola nimitettiin 1990, ja Kemi Oy:n liityttyä osaksi Metsä-Botniaa hänet nimitettiin Oy Metsä-Botnia Ab:n toimitusjohtajaksi. Yli-Paavola jäi eläkkeelle 1996, mutta toimi vielä Valmetin hallituksessa.

## Lähteet
Kristinusko Iranissa

Tämä artikkeli kertoo **[[Kristinusko|kristinuskosta]] [[Iran|Iranissa]]**. Iranin väestön ylivoimainen enemmistö on muslimeita ja ainoastaan vähemmistö (0,3 prosenttia), mukaan lukien kristityt, kuuluu muihin uskontoihin. Šiialaisuus on ollut Iranin virallinen uskonto 1500-luvulta lähtien.

## Historia
Vaikka kristityt muodostavat pienen osuuden Iranin väestöstä, on kirkolla pitkä historia Iranissa. Kirkkojen rakentaminen levisi Persiaan Syyrian Edessasta käsin.

Idän assyrialainen kirkko ulottui Persiaan 400–500 -luvuilla. Historiallisesti tätä pientä kirkko kutsuttiin Persian kirkoksi. Nestoriolaisuus levisi Persian ja Mesopotamian alueella. Kun Edessan nestoriolaishenkinen teologikoulu suljettiin, vaelsivat sen jäsenet Persiaan ja persialaiset kristityt omaksuivat nestoriolaisuuden viralliseksi opikseen. Nykyisin suurin Iranin kristitty ryhmä on Kilikian pyhän istuimen alainen Armenian apostolinen kirkko. 1800-luvulla Iraniin perustettiin katolisia, anglikaanisia ja protestanttisia kirkkoja. Iraniin on perustettu myös helluntailainen Assemblies of God -kirkko.

### Kristittyjen vainot Iranissa
Vuoden 1978 islamilaisen vallankumouksen jälkeen useimmat vastaperustetut kirkot ja näiden omaisuus takavarikoitiin. Oppilaitokset keskittyivät ainoastaan kristittyjen opetukseen. 1980-luvulla raamattukoulu kiellettiin ja Iranin hallitus määräsi suljettavaksi useat protestanttiset ja evankeliset kirkot. Nykyisin vähemmistöuskontojen olot ovat käyneet Iranissa yhä vaikeammaksi.

## Lähteet
* 

### Viitteet
Jonathan (kilpikonna)

**Jonathan** (s. noin 1832) on seychellienjättiläiskilpikonna, joka asuu Yhdistyneelle kuningaskunnalle kuuluvalla Saint Helenan saarella. Jonathanin tarkkaa syntyaikaa ei tiedetä, mutta sellaiseksi on merkitty 4. joulukuuta 1832. Guinnessin ennätysten kirjan mukaan Jonathan on maailman vanhin elossa oleva maalla elävä eläin. Jonathanin iäksi on myös veikattu yli 200. Saaren eläinlääkäri tekee Jonathanille tarkastuksen viikoittain.

Alkujaan Jonathan on Seychelleiltä. Saint Helenalle Jonathan saapui vuonna 1882 ollessaan noin 50-vuotias. Syynä muuttoon oli se, että Jonathan oli lahja William Grey-Wilsonille, josta tuli myöhemmin Saint Helenan kuvernööri. Nimen ”Jonathan” kilpikonna sai jossain vaiheessa 1930-luvulla kuvernööri Spencer Davisilta.

Jonathanista on tullut kotisaarellaan erityisen tunnettu ja suoranainen maskotti. Jonathan on myös kuvattuna Saint Helenan punnan viiden sentin kolikossa. Vuonna 2022, Jonathanin 190-vuotispäivän kunniaksi, Saint Helena ilmoitti julkaisevansa sarjan postimerkkejä Jonathanin kunniaksi.

## Lähteet
Unto Monosen muistolle

**Unto Monosen muistolle** on suomalainen tribuuttialbumi vuodelta 1972. Albumi on nimensä mukaisesti omistettu vuonna 1968 menehtyneen säveltäjä Unto Monosen muistolle ja sisältää miehen säveltämiä kappaleita Reijo Taipaleen, Esko Rahkosen ja Eija Merilän tulkitsemina. Albumi on julkaistu vinyylilevynä vuosina 1972 ja 1978 sekä C-kasettina vuonna 1972.

## Kappaleet

Kaikki kappaleet säveltänyt Unto Mononen ja sovittanut Olli Heikkilä. 

### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 
# 

Vinyylilevyn takakannessa on M. A. Nummisen kirjoittama muistokirjoitus:

## Tuotanto
* M. A. Numminen - tuotanto
* Jouko Ahera / Scandia-studio - äänitys
* Jukka Väisänen - kansi
* Jaakko Hellsten - ulkoasu

## Lähteet
Turkvision laulukilpailu 2018

**Turkvision laulukilpailu 2018** oli suunnitella oleva Turkvision laulukilpailu. Se peruutettiin kiinnostuneiden valtioiden vähyydestä johtuen. Tarkoituksena oli järjestää kilpailu Turkissa. Peruuntuneen kilpailun jälkeen seuraava Turkvision laulukilpailu järjestettiin vuonna 2020.

## Osallistujamaat
Maat jotka osoittivat kiinnostusta osallistua kilpailuun. 

*  Alankomaat 
*  Albania
*  Azerbaidžan
*  Belgia 
*  Bosnia ja Hertsegovina
*  Bulgaria
*  Georgia
*  Kirgisia
*  Latvia
*  Irak

*  Iran
*  Moldova
*  Montenegro
*  Pohjois-Makedonia
*  Puola
*  Ruotsi
*  Turkki
*  Ukraina 
*  Unkari
*  Venäjä
Qatar Eurovision laulukilpailussa

{{Euroviisumaa|maan lipun kuva=Flag of Qatar.svg|maan nimi=Qatar|paikallinen televisioyhtiö=|ensimmäinen esiintymisvuosi=Tarkoitus oli osallistua vuoden  kilpailuun, mutta vetäytyi.|esiintymiskerrat kpl=|paras sijoitus=|huonoin sijoitus=|paras pistemäärä=|huonoin pistemäärä=|viimeiset sijat kpl=|nolla pistettä=|toiminut isäntämaana=}}
Tarkoitus oli osallistua euroviisuihin vuonna 2009, mutta vetäytyi ja ei osallistunut kilpailuun. 
**Qatar** ei ole kertaakaan osallistunut **[[Eurovision laulukilpailu|Euroviisuihin]]**, mutta on pyrkinyt mukaan vuonna 2009. Muut arabimaat kuitenkin paheksuivat Qataria, koska maa oli aikeissa osallistua samaan kilpailuun Israelin kanssa. Qatar vetäytyi ja perui osallistumisensa viisuihin.    

## Historia ja kiinnostus
Qatarin oli tarkoitus osallistua viisuihin vuonna 2009 mutta muut arabimaat paheksuivat Qataria, sillä Israel oli mukana. Vaikka Qatar on Aasian valtio, se on Euroopan yleisradiounionin jäsen, joten sillä olisi oikeus osallistua Eurovision laulukilpailuun, kuten Marokko teki vuonna 1980. Maa ei kuitenkaan ole vielä debytoinut kilpailuun. 

Vuonna 2018 tuli ilmi, että Israel aikoo kutsua vuoden 2019 kilpailuun arabimaita ja Qatar on yksi niistä. Qatar ei kuitenkaan ollut mukana EBU:n 7. marraskuuta julkaisemalla osallistujaluettelolla.
Pieni-Pyhäntä

**Pieni-Pyhäntä** on saareton, osin kulttuurimaiseman reunustama järvi Emäjoen alajuoksulla Ristijärvellä Kainuun läntisessä keskiosassa. Sen pinta-ala on 89 hehtaaria. Etäisyys Kajaanista on 45 kilometriä koilliseen. Järven eteläpuolinen Iso-Pyhäntä laskee Pienen-Pyhännän kautta Emäjokeen.

## Maantiede
Pienen-Pyhännän pituus pohjoisesta etelään on 2,2 kilometriä. Leveimmät kohdat ovat noin puoli kilometriä. Niemet ja lahdet ovat leveitä. Järven eteläpuolella sijaitseva Rantalanlampi on luokiteltu omaksi järvekseen. Pienessä-Pyhännässä on kaksi vähintään kymmenen metriä syvää vyöhykettä, mutta ne ulottuvat suurimmaksi osaksi enintään yhdentoista metrin syvyyteen. Syvin piste, seitsemäntoista metriä, sijaitsee järven pohjoisosassa.

Pienen-Pyhännän pohjoisrannalla on Jokikylän kulttuurimaisemaa. Kylän länsipuolitse virtaava Emäjoki on ollut aikoinaan tärkeä kauppa- ja kulkureitti. Pienen-Pyhännän itärannalla kohoaa vaaroja, joista Ollinvaaran laki kurottaa noin 250 metrin korkeuteen merenpinnasta eli yli 110 metriä Pienen-Pyhännän pintaa korkeammalle. Pienen-Pyhännän ja Emäjoen välissä sijaitsee Säkkilänkangas, jonka poikki kulkee valtatie 5 ja rautatie, joka kurvaa Soleakankaan halki.

Pieneen-Pyhäntään laskee etelästä Pyhännänjoki. Joki alkaa Ison-Pyhännän pohjoiskolkasta noin neljä kilometriä Pieneltä-Pyhännältä etelään. Pienen-Pyhännän pohjoiskolkasta alkaa noin kaksikilometrinen Pienijoki, joka virtaa Jokikylän maiseman halki länteen Emäjokeen.

Pienen-Pyhännän vesitilavuus on 4&nbsp;180&nbsp;000 kuutiometriä.

Pieni-Pyhäntä (59.481.1.001) kuuluu Pyhännänjoen alueeseen (59.481), joka on kolmannen jakovaiheen vesistö Oulujoen vesistössä (59). Toinen jakovaihe on Pyhännän alue (59.48) ja ensimmäinen on Hyrynsalmen reitin alaosan alue (59.4). Pyhännänjoen alueeseen kuuluu viisi vähintään hehtaarin laajuista vakavettä: Pieni-Pyhäntä, Jokilampi, Valkeinen, Rantalanlampi ja Pieni Valkeinen.

## Lähteet
Danonin tauti

**Danonin tauti** on LAMP2-geenin mutaatioista johtuva lysosomaalinen kertymäsairaus, jolla on X-kromosomaalinen, vallitseva periytymistapa. Sairauden keskeiset piirteet ovat kardiomyopatia, luurankolihasten myopatia ja kehitysvamma. Miehillä sairaus kehittyy yleensä nuoremmalla iällä ja ilmenee vaikeampana. Danonin tautia sairastaneet miehet ovat eläneet keskimäärin 19-vuotiaiksi, naiset 34-vuotiaiksi.

Tyypillisesti Danonin tauti alkaa oireilla miehillä lapsuus- tai nuoruusiällä, naisilla varhain aikuisuudessa. Kardiomyopatia on kaikkein yleisin oire. Se esiintyy kaikilla miespuolisista ja useimmilla naispuolisista potilaista. Useimmilla miehillä kardiomyopatia on hypertrofinen, mutta osalla heistä dilatoiva. Jotkut hypertrofisesta kardiomyopatiasta kärsivät saattavat myös myöhemmin sairastua dilatoivaan kardiomyopatiaan. Molemmat kardiomyopatian muodot aiheuttavat sydämen vajaatoimintaa. Naisilla kardiomyopatia on noin puolissa tapauksista hypertrofinen ja noin puolissa dilatoiva. Danonin taudissa voi ilmetä sydämentykytystä, rytmihäiriöitä ja rintakipua. Monilla on sydämen johtumishäiriöitä, usein Wolff–Parkinson–Whiten oireyhtymän muodossa.

Danonin tauti aiheuttaa useimmilla miehillä myös luurankolihasten myopatian. Naisista sitä esiintyy noin puolilla. Useimmilla miespotilailla on kehitysvamma, joka kuitenkin on naispotilaista vain pienellä osalla. Yleensä kehitysvammaisuus on vaikeusasteeltaan lievää. Danonin tautiin saattaa liittyä myös muita ongelmia, kuten ruoansulatuselimistön häiriöitä, hengitysvaikeuksia ja näköhäiriöitä. Danonin tauti on harvinainen sairaus, mutta sen tarkkaa esiintyvyyttä ei tiedetä.

## Lähteet
Košicen maraton

**Košicen maraton** (, ) on vuosittain Slovakiassa Košicen kaupungissa järjestettävä maratonjuoksukilpailu. Se on Euroopan vanhin, sekä maailman kolmanneksi vanhin vuosittain yhtäjaksoisesti järjestetty maraton.

## Historia
Idea Košicen maratonin perustamisesta syntyi kun košicelainen toimittaja Béla Braun (vaihtoi myöhemmin nimensä Vojtech Bukovskyksi) oli katsomassa Pariisin olympialaisia vuonna 1924. Ensimmäinen kisa järjestettiin jo saman vuoden lokakuussa, Tšekkoslovakian perustamisen kuudentena vuosipäivänä. Osallistujia oli tuolloin vain kahdeksan ja voittajaksi selviytyi košicelainen Karol Halla. Kilpailun ensimmäisinä vuosina se kansainvälistyi nopeasti ja nykyään virallinen 42,195 kilometrin matka otettiin käyttöön jo vuonna 1924.

1940- ja 50 luvuilla kilpailua dominoivat suomalaiset ja ruotsalaiset. Tähän aikaan se nousi osallistujamääriltään yhdeksi maailman suosituimmista. Usea maailman huippujuoksija, kuten Etiopian Abebe Bikila sekä Argentiinan Juan Carlos Zabala tekivät kilpailua tunnetuksi maailmalla. Maraton avattiin myös naisille vuonna 1980 ja vuonna 1989 vanha Seňan kylän kiertänyt reitti korvattiin uudella Košicen keskustaa kiertävällä reitillä.

## Voittajat
*Lähde:*

## Lähteet

## Aiheesta muualla
* Kisan viralliset kotisivut
Ripulinjärvi

**Ripulinjärvi** on metsäjärvi Kontiolahden pohjoisosassa Pohjois-Karjalan maakunnassa. Sen pinta-ala on yksi neliökilometri. Etäisyys Joensuusta on 38 kilometriä pohjoiskoilliseen.

## Maantiede
Ripulinjärven pituus kaakosta luoteeseen on noin 2,2 kilometriä. Useista lahdista vain luoteisosan Ruunalahdella on karttanimi. Koillisessa on Anninlampi, jota yhdistää pääaltaaseen noin 30 metriä leveä salmi. Ripulinjärven pohja kumpuilee. Vähintään kymmenen metriä syvien alueiden pinta-ala on noin neljätoista hehtaaria. Syvintä on järven eteläosassa.

Ripulinjärven saariluku on yksi. Saari sijaitsee järven keskivaiheilla, sen nimi on Härkösaari ja pinta-ala vajaan hehtaarin. Ripulinjärven itä- ja pohjoisrannalla on joitakin pientaloja. Lännessä järveä reunustaa Harisärkkä.

Ripulinjärveen virtaa Tottolamminpuro ja Myllypuro pohjoisesta ja nimetön tulouoma idästä. Järven lasku-uoma sijaitsee lounaisrannalla, josta vesi virtaa Pieni-Ripulin (150,4 metriä merenpinnan yläpuolella) kautta Ripulinpuroa Pieneen Heinälampeen (146,2 metriä mpy), josta virta jatkuu Heinäjokena Heinälampeen (145,5 metriä mpy).

Ripulinjärven vesitilavuus on 6&nbsp;697&nbsp;000 kuutiometriä.

Ripulinjärvi (04.873.1.002) kuuluu Heinäjoen valuma-alueeseen (04.873), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Ripulinjärvi on laajin Heinäjoen valuma-alueen 26:sta vähintään hehtaarin laajuisesta vakavedestä. Toiseksi laajin on Hautajärvi.

## Lähteet
Hautajärvi (Kontiolahti)

**Hautajärvi** on saareton metsäjärvi Kontiolahden pohjoisosassa Pohjois-Karjalan maakunnassa. Sen pinta-ala on 35,6 hehtaaria, josta osa sijaitsee Joensuun alueella. Etäisyys Joensuun keskustasta on 33 kilometriä pohjoiskoilliseen.

## Maantiede
Hautajärven pituus kaakosta luoteeseen on noin yhden kilometrin. Neliötä muistuttavan järven ainoa nimetty lahti on koillisosan suultaan avoin Hautalahti. Yli kolmasosa Hautajärvestä on vähintään kymmenen metriä syvä. Syvin piste, 22 metriä, sijaitsee melko lähellä järven keskikohtaa.

Hautajärven itäpuolinen maasto kohoaa yli 200 metriin merenpinnasta eli yli 50 metriä järvenpintaa korkeammalle. Itäiset rantavedet ovat paikoin syviä. Etelässä järvi rajoittuu suohon, ja rantavedet ovat matalia. Hautajärven rannoilla on jonkin verran pientaloja. Järven länsipuolitse kulkee Kolinpolku, luoteisen rannan läheltä kulkee maantie. Järven kaakkoispuolella levittäytyy Kolvananuuron suojelualue, jonka luoteiskulma hipaisee järven rantaviivaa.

Hautajärvi laskee Kaitapuroa Kaitajärveen (148,7 metriä mpy), joka sijaitsee noin 2,7 kilometriä luoteeseen. Puro virtaa soidensuojelualueen halki.

Hautajärven vesitilavuus on 2&nbsp;803&nbsp;000 kuutiometriä.

Hautajärvi (04.873.1.022) kuuluu Heinäjoen valuma-alueeseen (04.873), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Hautajärvi on toiseksi laajin Heinäjoen valuma-alueen 26:sta vähintään hehtaarin laajuisesta vakavedestä. Laajin on Ripulinjärvi ja kolmanneksi laajin on Kaitajärvi.

## Lähteet
Tyypin AB GM2-gangliosidoosi

**Tyypin AB GM2-gangliosidoosi** on äärimmäisen harvinainen lysosomaalinen kertymäsairaus, joka johtuu GM2A-geenin mutaatiosta kromosomissa 5. Sairastuneen elimistö ei tuota toimintakykyistä beta-heksoaminidaasi-A-entsyymiä. Siksi hänen solujensa lysosomeihin kertyy aineenvaihduntatuotteita (GM2-gangliosidit), jotka liiallisina aiheuttavat hermosolujen kuolemaa ja hermostorappeuman. Oireyhtymä muodostaa yhdessä Sandhoffin ja Tay–Sachsin tautien kanssa GM2-gangliosidoosien tautiryhmän.

Tyypin AB GM2-gangliosidoosin etenevät oireet muistuttavat Tay–Sachsin taudin piirteitä. Vaurio kohdistuu etenkin aivojen ja selkäytimen hermosoluihin. Yleensä sairastuneet vauvat ovat terveen oloisia 3–6 kuukauden ajan, mutta kärsivät tämän jälkeen kehitysviiveistä. Liikkumiseen käytettävien lihasten heikentyessä jo opitut taidot saatetaan menettää. Oireyhtymän edetessä kehittyy epileptisiä kohtauksia, näkö- ja kuuloaistien rappeutumista, kehitysvammaisuutta ja liikuntakyvyttömyys. Oireyhtymästä kärsivien silmissä on tyypillisesti havaittavissa kirsikanpunaisia pisteitä verkkokalvoilla. Sairastuneiden elinajanodote on lyhyt, sillä usein tauti on jo varhaislapsuudessa kuolemaan johtava.

Tyypin AB GM2-gangliosidoosi esiintyy vain alle yhdellä henkilöllä miljoonasta elävänä syntyvästä lapsesta. Periytymistapa on autosomaalinen ja peittyvä. Parannuskeinoa ei ole vaan potilaita pyritään hoitamaan oireidenmukaisesti. Konrad Sandhoff nimesi sairauden AB-variantiksi vuonna 1971, ja sen taustalla oleva mutaatio löydettiin vuonna 1992.

## Lähteet
Estero (Florida)

**Estero** on kylä Leen piirikunnassa Floridan osavaltiossa Yhdysvalloissa. Väkiluku oli vuoden 2020 väestönlaskennassa 36 939.

## Lähteet
Dumb Blonde

**Dumb Blonde** on yhdysvaltalaisen countrymuusikko Dolly Partonin läpimurtosingle vuodelta 1966. Kappaleen sävelsi ja sanoitti Curly Putman. Singlen b-puolena on Billy Owensin ja Dolly Partonin kirjoittama "The Giving and the Taking". "Dumb Blonde" julkaistiin myös Partonin esikoisalbumin *[[Hello, I’m Dolly]]* (1967) avausraitana.

Dolly Partonin esikoissingle "Puppy Love" oli julkaistu jo 1959. Levy-yhtiönä oli Goldband Records. Ennen "Dumb Blondea" Parton levytti Monument Recordsille ja eräille muille levy-yhtiöille muutaman singlen. "Dumb Blonde" oli Partonin ensimmäinen listamenestys: se nousi countrymusiikin myyntilistalla sijalle 24.

"Dumb Blonden" kertojaminä tekee suorin sanoin selväksi, ettei häntä tule pitää höhlänä sen takia, että hän on blondi. Hänen rakastettunsa on jättänyt hänet ja kutsunut häntä tyhmäksi blondiksi. Kertoja ei ole kuitenkaan jäänyt itkemään rakastetun perään.

Cashbox-julkaisussa arvioitiin, että "Dumb Blonde" -kappaleessa on aineksia vakiinnuttamaan Partonin asemaa laulajana.

Partonin seuraava single oli hänen itsensä kirjoittama "Something Fishy".

## Lähteet
Steenin II hallitus

**Steenin II hallitus** oli Norjan hallitus 17. helmikuuta 1898 – 21. huhtikuuta 1902. Se koostui pelkästään Venstrestä.

## Ministerit
**Pääministeri**
* Johannes Steen
**Sisäministeri**
* Georg August Thilesen 17.2.1898–28.4.1899
* Ole Anton Qwam 28.4.1899–24.3.1900
* Johannes Steen 24.3.1900–21.4.1902
**Pääministeri Tukholmassa**
* Otto Blehr
**Maatalousministeri**
* Ole Anton Qwam 1.4.1900–6.11.1900 (vt.)
* Wollert Konow 6.11.1900–21.4.1902
**Valtiovarainministeri**
* Elias Sunde 17.2.1898–19.5.1900
* Georg August Thilesen 19.5.1900–6.11.1900
* Søren Tobias Årstad 6.11.1900–8.6.1901
* Elias Sunde 8.6.1901–21.4.1902
**Tilintarkastusministeri**
* Johannes Steen 17.2.1898–29.2.1900
* Ole Anton Qwam 29.2.1900–6.11.1900
* Wollert Konow 6.11.1900–21.4.1902 (vt.)
**Kirkko- ja opetusministeri**
* Vilhelm Andreas Wexelsen
**Puolustusministeri**
* Peter Theodor Holst 17.2.1898–6.11.1900
* Georg Stang 6.11.1900–21.4.1902
**Oikeusministeri**
* Ole Anton Qwam 17.2.1898–29.4.1899
* Einar Løchen 29.4.1899–6.11.1900
* Ole Anton Qwam 6.11.1900–21.4.1902
**Työministeri**
* Jørgen Løvland 17.2.1898–1.3.1899
* Hans Hein Theodor Nysom 1.3.1899–5.6.1900
* Jørgen Løvland 5.6.1900–21.4.1902

## Lähteet
Sokerikakku

**Sokerikakku** on sokeria, kananmunia, leivinjauhetta ja vehnäjauhoja sisältävä makea leivonnainen, josta leikattuja paloja syödään tavallisesti kahvin tai teen kanssa. Se voi olla joko ilman pehmeää täytettä ja päällystettä oleva kuivakakku tai täytekakun pohjaksi käytettävä tavallisesti pyöreä kakku, joka leikataan vaakasuunnassa levyiksi. Sokerikakkutaikinasta voidaan leipoa myös leivoksia, kääretorttuja ja paistoksia.

Taikinaa tehtäessä kananmunat ja sokeri vatkataan vaahdoksi, johon sekoitetaan vehnäjauhot ja leivinjauhe. Maustamiseen voi käyttää kaakaojauhetta, kookoshiutaleita, mantelirouhetta, pähkinärouhetta, vaniljaa tai likööriä. Kuivakakkua tehtäessä käytetään tavallisesti rengasvuokaa tai joskus suorakaiteen muotoisesta vuokaa, ja täytekakkua tehtäessä yleensä pyöreää vuokaa. Vuoka voidellaan ja korppujauhotetaan sekä paistetaan heti taikinan vuokaan kaadon jälkeen.

Sokerikakusta on myös versio, jota tehtäessä kananmunat ja sokeri vaahdotetaan sekä lisätään jauhot ja leivinjauhe. Sitten seokseen lisätään maitoa ja sulatettua voita tai margariinia.

## Lähteet
WAB

**WAB** voi tarkoittaa:

* Aero Industries Inc -lentoyhtiön lentoyhtiökoodi
* Wengernalpbahn, sveitsiläinen rautatieyhtiö 
* Werkverzeichnis Anton Bruckner, Anton Brucknerin teosluettelo
* Western Academy of Beijing, Pekingissä toimiva länsimainen koulu
Yorkville

**Yorkville** on asuinalue, joka sijaitsee Upper East Siden kaupunginosassa, New York Cityssä, Yhdysvalloissa. Aluetta ovat asuttaneet sen historian aikana eurooppalaiset, lähinnä saksalaiset keskiluokan maahanmuuttajat, mikä johti saksalaisvaikutteiseen kaupunkikuvaan.  Alueella sijaitsee myös New Yorkin pormestarin virka-asunto.


Gracie Mansion snow jeh.jpg|Gracie Mansion.
Carl Schurz Plaza jeh.JPG|Carl Schurz Park.
Holy Trinity Church tower.jpg|Pyhän kolminaisuuden kirkko 88. Streetillä.


## Lähteet
Nordre Aker

**Nordre Aker** on Oslon kaupunginosa. Se sijaitsee muutaman kilometrin ydinkeskustasta pohjoiseen. Sen pinta-ala on 13,6 neliökilometriä ja asukasluku noin 53&nbsp;500 vuonna 2021.
## Lähteet

## Aiheesta muualla
Erik Cais

**Erik Cais** (s. 5. elokuuta 1999) on tšekkiläinen ralliautoilija. Hän ajaa WRC2-sarjassa ja rallin EM-sarjassa. Hänen kartanlukijoitaan ovat Petr Těšínský ja Igor Bacigál. Hän on voittanut Keski-Euroopassa ajettavan Central Rally Trophy -sarjan vuonna 2022.

## Lähteet
GPT-1

**Generative Pre-trained Transformer 1 (GPT-1)** oli OpenAI:n kehittämä merkittävä luonnollisen kielen käsittelymalli. Se oli ensimmäinen laajamittainen malli, joka hyödynsi Transformer-arkkitehtuuria ja tekoälyssä yleisesti käytettyjä pretraining- ja fine-tuning -menetelmiä luonnollisen kielen generointitehtävissä. GPT-1:n julkaisu vuonna 2018 herätti suurta kiinnostusta tekoäly-yhteisössä ja mullisti luonnollisen kielen käsittelyn tutkimuksen ja soveltamisen.

GPT-1 oli ensimmäinen Transformer-arkkitehtuuriin perustuva luonnollisen kielen käsittelymalli, joka yhdisti generatiivisen esiharjoittelun ja hienosäädön tehokkaaksi kokonaisuudeksi. Sen julkaisu vuonna 2018 mullisti luonnollisen kielen käsittelyn ja avasi uusia mahdollisuuksia tekoälyn soveltamisessa. Vaikka GPT-1 on nykyään vanhentunut malli, sen vaikutus ja perintö ovat edelleen nähtävissä nykyisissä tehokkaammissa kielenkäsittelymalleissa.

## Tausta
GPT-1 oli merkittävä edistysaskel tekoälyn ja luonnollisen kielen käsittelyn alalla. Sen kehitys perustui jo olemassa oleviin Transformer-malleihin, jotka olivat osoittaneet lupaavia tuloksia monissa kielenkäsittelytehtävissä. OpenAI:n tiimi päätti edelleen parantaa Transformer-mallien suorituskykyä ja kehitti GPT-1:n, joka oli ensimmäinen malli, joka yhdisti generatiivisen esiharjoittelun ja hienosäädön (fine-tuning) yhdessä paketissa.

## Tekninen toteutus
GPT-1 hyödynsi Transformer-arkkitehtuuria, joka on syväoppimismenetelmä, joka mahdollistaa tehokkaan käsittelyn sekvenssien, kuten lauseiden ja tekstinpätkien, käsittelyyn. Tämän lisäksi GPT-1 käytti merkkikoodausta (character encoding) syötteen esikäsittelyssä, mikä mahdollisti sen käsitellä avoimen sanajoukon datamallia, ilman erillistä sanaston muodostamista.

Generatiivisen esiharjoittelun vaiheessa GPT-1 altistettiin laajalle tekstimassalle, joka auttoi mallia oppimaan laajaa sanastoa ja syntaktista rakennetta. Tämän esiharjoitteluvaiheen jälkeen GPT-1 kävi läpi hienosäätövaiheen, jossa se kohdennettiin tiettyyn luonnollisen kielen käsittelytehtävään. Hienosäätö mahdollisti GPT-1:n sovittamisen tarkasti tiettyyn tehtävään ja paransi sen suorituskykyä.

## Sovellukset ja vaikutukset
GPT-1:n julkaisu avasi uusia mahdollisuuksia luonnollisen kielen käsittelyn sovelluksissa. Sen yleiskäyttöisyys mahdollisti sen käytön monenlaisissa tehtävissä, kuten tekstigeneroinnissa, käännöksessä, keskusteluissa ja paljon muussa. GPT-1:n avulla oli mahdollista automatisoida monimutkaisia kielitehtäviä ja tuottaa luontevaa ja ymmärrettävää tekstiä, mikä teki siitä valtavan arvokkaan työkalun monille teollisuudenaloille.

GPT-1:n menestys rohkaisi OpenAI:ta kehittämään edelleen entistä tehokkaampia luonnollisen kielen käsittelymalleja, kuten GPT-2 ja GPT-3, jotka olivat suurempia ja monipuolisempia kuin niiden edeltäjä. Nämä myöhemmät versiot jatkoivat GPT-1:n perinnettä ja ovat edelleen merkittäviä tekijöitä tekoälytutkimuksessa ja sovelluksissa.

## Lähteet
Mikołaj Marczyk

**Mikołaj "Miko" Marczyk** (s. 24. lokakuuta 1995) on puolalainen ralliautoilija. Hän ajaa WRC2-sarjassa ja rallin EM-sarjassa. Hänen kartanlukijansa on Szymon Gospodarczyk. Hän on voittanut Puolan sarjan mestaruuden vuosina 2019 ja 2021.
Marczyk voitti Puolan sisäkartingin mestaruuden kolmesti peräkkäin. Hän aloitti rallissa vuonna 2017. Marczyk voitti rallin EM-sarjan mestaruuden kaudella 2025. Mestaruus ratkaistiin kauden päätöskilpailussa Kroatiassa.

## Lähteet
Jan Solans

**Jan Solans** (s. 25. joulukuuta 1997) on espanjalainen ralliautoilija. Hän ajaa WRC2-sarjassa. Hänen kartanlukijansa on Rodrigo Sanjuan. Solans on vuoden 2019 JWRC-sarjan mestari. Myös hänen veljensä Nil Solans on ralliautoilija. Solans ajoi Espanjan rallisarjassa toiseksi kaudella 2023. Kaudella 2024 hän ajoi Toyota GR Yaris Rally2 -auton ensimmäisen MM-tason voiton Portugalin rallissa. Kaudella 2025 Solans ajaa WRC2-sarjassa täyden kauden.

## Lähteet
Olli Pulkkanen

**Olli Tapani Pulkkanen** (26. joulukuuta 1932 Juva – 1. marraskuuta 2009) oli suomalainen jääkiekkoilija, erotuomari ja johtaja. Pulkkanen edusti Karhu-Kissoja aikana 1950–1957 ja voitti SM-hopeaa vuonna 1954. Hän toimi Karhu-Kissojen valmentajana vuosina 1959–1961. Hän toimi myös seuran johtokunnassa ja puheenjohtajana. Hän sai seuran kultaisen ansiomerkin. Muihin johtotehtäviin kuuluu Suomen jääkiekkomaajoukkueen johtajana 1970–1972 (sisältäen 1970 MM-kisat), Jääkiekkoliiton valitsemisvaliokunnan puheenjohtajana, liiton erotuomarivaliokunnan puheenjohtajana. Pulkkasen oma mestaruussarjan erotuomaritoiminta sijoittuu ajalle 1959–1965. Hänen kotikuntansa oli Helsinki.

## Lähteet
Egon Kaur

**Egon Kaur** (s. 20. elokuuta 1987) on virolainen ralliautoilija. Hän ajaa WRC2- ja WRC3-sarjoissa. Hänen kartanlukijansa on Jakko Viilo. Kaur on vuoden 2016 Viron sarjan mestari.

## Lähteet
Uuden-Seelannin ralli 1991

**Uuden-Seelannin ralli 1991** (viralliselta nimeltään *21. Rothmans Rally of New Zealand*) oli rallin maailmanmestaruussarjan kilpailu kaudella 1991. Kilpailu järjestettiin 26. &ndash;30. kesäkuuta 1991. Kilpailu oli kauden seitsemäs ja erikoiskokeiden yhteispituus oli .

## Tulokset

## Lähteet
Zstd

**Zstandard** on häviötön pakkausalgoritmi, jonka referenssitoteutus **zstd** on julkaistu vapaana avoimen lähdekoodin ohjelmana käyttäväksi. Zstandardin tavoitteena oli saavuttaa zipin ja gzipin käyttämän DEFLATE-algorithmin pakkaussuhde, mutta toimia huomattavasti nopeammin. Zstandardin kehitti Yann Collet Facebookilla (nykyisin Meta Platforms).

Facebook julkaisi Zstandardin ja sen toteutuksen 2016. Referenssitoteutus on julkaistu BSD-lisenssillä Githubissa. Versiossa 1.0 lisättiin mukaan patenttien vastainen lauseke, jonka mukaan lisenssi lakkaa jos Facebookia vastaan nostetaan patenttivaade.
Versiossa 1.3.1 tämä lauseke on poistettu ja lisenssiksi muutettu BSD + GPLv2.

Algoritmi on julkaistu standardina . Tiedostomuodolle on rekisteröity tyyppi "application/zstd" ja tiedostopääte "zst".

Yleisessä käytössä zstd pakkaa 5&ndash;10% tehokkaammin kuin DEFLATE ja on 2&ndash;3 kertaa nopeampi. Algoritmi on tarkoitettu skaalautuvaksi. Algoritmille on mahdollista käyttää 22 eri pakkaussuhdetta, joista tehokkain pakkaa paremmin kuin bzip2.

zstd:n erikoisuus on kaksivaiheinen pakkaus. Ohjelma voi rakentaa etukäteen pakattavasta aineistosta sanakirjan (*dictionary*), jota käytetään pakkauksen optimointiin. Ohjelmassa on myös toteutettu adaptiivinen pakkaus, jolloin ohjelma voi pakata tietovirtaa hyödyntäen vapaan prosessoritehon pitäen pakkausnopeuden (*throughput*) samana kuin luettava datan nopeus.

## Käyttö

Zstandard on otettu mukaan Linux-kerneliin Btrfs, F2FS, SquashFS ja UBIFS-tiedostojärjestelmien tiedostonpakkaukseen.

Arch Linux otti zstd:n käyttöön asennuspakettiensa pakkauksena syksyllä 2019.
Archin mukaan siirtyminen xz-pakkauksesta zstd:hen lisäsi pakettivaraston kokoa vain 0,8 %, mutta nopeutti pakettien purkamista asennusvaiheessa 1300 %.

## Lähteet
Hyaluronidaasin puutos

**Hyaluronidaasin puutos** on lysosomaalisiin kertymäsairauksiin kuuluva aineenvaihduntasairaus, joka tunnetaan myös tyypin IX mukopolysakkaridoosina.

Hyaluronidaasin puutos johtuu HYAL1-geenin mutaatiosta kromosomissa 3 (sijainti 3p21.31). Sillä on autosomaalinen, peittyvä periytymistapa. Sairaudessa hyaluronaania kertyy solujen lysosomeihin hyaluronidaasi-1-entsyymin puutoksen seurauksena. Hyaluronidaasin puutokseen ei liity muille mukopolysakkaridooseille tyypillisiä hermoston tai sisäelinten ongelmia eikä se vaikuta älykkyyteen. Hyaluronidaasin puutoksen yhteydessä on kuvattu nivelten ympärillä esiintyviä nodulaarisia pehmytkudosmassoja, joissa on jaksoittaista turvotusta ja spontaanisti päivissä paranevaa kipua. Sairauteen liittyy myös lieviä kasvonpiirteiden poikkeavuuksia, lievää lyhytkasvuisuutta ja jonkin verran luueroosiota. Nivelten liikkuvuus on normaali. Toistuvat korvainfektiot ja proliferatiivinen synoviitti ovat mahdollisia.

Natowicz ja muut kuvasivat hyaluronidaasin puutoksen 14-vuotiaalla tytöllä vuonna 1996. Imundo ja muut raportoivat vuonna 2011 kolmen sairastuneen sisaruksen (iät 11, 13 ja 22) tapaukset. Nämä kolme potilasta olivat toisilleen sukua olleiden lähi-itäläisten vanhempien lapsia. Vuoteen 2015 mennessä Natowiczin ja Imundon ryhmien yhteensä kuvaamat neljä tapausta olivat ainoat raportit hyaluronidaasin puutoksesta lääketieteellisessä kirjallisuudessa. Hyaluronidaasin puutosta pidetäänkin kaikkein harvinaisimpana mukopolysakkaridoosina. Imundon kuvaamissa sisarusten tapauksissa kliininen kuva vastasi juveniilia idiopaattista artriittia. Kaikkia kuvattuja neljää potilasta yhdistivät nivel- ja luusto-ongelmat, joten hyaluronidaasin puutos saatetaankin helposti sekoittaa juveniiliin idiopaattiseen artriittiin. Hyaluronidaasin puutoksen ensimmäisenä kuvanneen Natowiczin mukaan sairautta on kutsuttu myös Natowiczin taudiksi.

## Lähteet
Simon Jean-Joseph

**Simon Jean-Joseph** (s. 9. kesäkuuta 1969) on ranskalainen ralliautoilija. Hän on kaksinkertainen rallin EM-sarjan mestari vuosilta 2004 ja 2007. Jean-Joseph oli tehnyt kaksivuotisen sopimuksen Citroënin kanssa kolmantena kuljettajana rallin MM-sarjaan vuosille 2004 ja 2005, mutta kuukautta myöhemmin kilpailukalenteri kasvoi 14:stä kilpailusta 16:een. Tämän jälkeen valmistajat ilmoittivat, että ajavat kauden vain kahdella autolla kolmen sijaan. Jean-Josephin sopimus purettiin, ja hän siirtyi ajamaan EM-sarjaa Oreca-tallissa.

## Lähteet
Heinsimä

**Heinsimä** eli **Heinäsenmaa** on saari Laatokassa Karjalan tasavallassa Venäjällä. Ennen vuotta 1944 se kuului Suomelle ja Kurkijoen kuntaan. Se sijaitsee Vossinoin saaresta luoteeseen ja Valamosta lounaaseen.

Itsenäisen Suomen aikana 1930-luvulla Heinsimässä oli varuskunta. Siellä asui myös kalastajina toiminut Kukon suku vuodesta vuodesta 1888 lähtien. He olivat vuokranneet saaren omaan käyttöönsä. Vuonna 1935 Kukon perhe muutti mantereelle Polvananlahteen Pyhäjärven alueelle Sortanlahden naapuriin.

## Lähteet
Sanremon ralli 1989

**Sanremon ralli 1989** (viralliselta nimeltään *31. Rallye San Remo - Rallye d'Italia*) oli rallin maailmanmestaruussarjan kilpailu kaudella 1989. Kilpailu järjestettiin 8. &ndash;12. lokakuuta 1989. Kilpailu oli kauden yhdestoista ja erikoiskokeiden yhteispituus oli .

Kilpailuun lähti 107 autokuntaa, joista 34 pääsi maaliin.
Kilpailussa oli sekä asfaltilla että soralla ajettavia erikoiskokeita. Erikoiskokeet alkoivat läheltä Sanremoa ja etenivät kohti Toscanaa, josta ne palasivat yöllä takaisin. Sainz johti kilpailua suuren osan ajasta ja Biasion siirtyi kärkeen kun Sainzin kaasupolkimen palauttava jousi hajosi, jolloin hänen piti nostaa poljinta jalallaan. Lancian tehdastallin autoissa oli uudet 16-venttiiliset moottorit kun taas Jolly Clubin kahdessa autossa ei ollut.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Rilliputit

**Rilliputit** oli kuopiolainen lastenmusiikkiorkesteri, joka toimi vuosina 1989 - 2005. Tänä aikana yhtye esiintyi eri puolilla Suomea, teki muutaman keikan myös Ruotsissa ja USA:n itärannikolla. Rilliputit julkaisi ensimmäisen (ja ainoan) singlensä vuonna 1989 ja lisäksi koko toimintansa aikana yhdeksän pitkäsoittolevyä, joista yksi oli englanninkielinen, sekä pari konserttitaltiointia ja yli 30 musiikkivideota.

Yhtyeen laulu valittiin kaksi kertaa (vuonna 1994 "Safarille" ja 1996 "Meidän vaari") "Vuoden lastenlauluksi". Kyseisen YLEn ja Salon Latenlaulukaupungin järjestämissä kilpailuissa yhtyeen laulut ylsivät loppukilpailuun kymmenkunta kertaa.

Yhtyeen kappaleista suurimman osan sävelsi, sanoitti ja sovitti kitaristi-laulaja Antero Brandt.
Sagene

**Sagene** on Oslon kaupunginosa. Se sijaitsee muutaman kilometrin ydinkeskustasta pohjoiseen. Sagenin pinta-ala on 3,1 neliökilometriä ja siellä oli 45&nbsp;629 asukasta vuonna 2021. Se on Oslon tiheimmin asuttu kaupunginosa.

## Nimi
Sagenen nimi viittaa alueella 1500-luvulta lähtien toimineisiin sahalaitoksiin.

## Lähteet

## Aiheesta muualla
Stovner

**Stovner** on Oslon kaupunginosa, joka sijaitsee kaupungin koillisosassa. Stovnerin pinta-ala on 8,2 neliökilometriä ja siellä oli 33&nbsp;240 asukasta vuonna 2021.
## Lähteet

## Aiheesta muualla
Ruandan maantiede

Ruandan länsipuolella sijaitsee Kongon demokraattinen tasavalta, pohjoispuolella sijaitsee Uganda, itäpuolella sijaitsee Tansania ja eteläpuolella sijaitsee Burundi. Ruandan länsipuolella on Itä-Afrikan hautavajoaman läntinen haara, jonka alueella sijaitsee Kivujärvi. Hautavajoaman reunalla on  vuorijono jossa on useita yli 3000 metriä korkeita vuorenhuippuja. Siellä on myös Ugandan korkein huippu, Karisimbin tulivuori, joka on 4507 metriä korkea. Vuoriston itäpuolella on ylänköalue ja vielä idempänä maasto laskee loivasti Tansanian rajalla virtaavan Kagerajoen laaksoon saakka. Ruandan ilmasto on vaihteleva, mutta yleisesti maassa vallitsee kostea trooppisen vyöhykkeen ilmasto. Korkealla vuoristossa ja ylänköalueilla ilmasto on huomattavasti leudompi kuin päiväntasaajan läheisyydessä yleensä. Vuoristoalueiden länsipuolella ilmasto on tuulinen ja siellä on sateisempaa kuin maan itäpuolella. Vuoristojen länsipuolella vuosittainen keskimääräinen sademäärä on 2000 mm ja itäpuolella se on 700 mm. Kosteimmilla alueilla kasvaa trooppista sademetsää. Joillakin alueilla on puusavannia ja maan itäosissa on monin paikoin pensassavannia. Kagerajoen jokivarrella yleisintä kasvillisuutta on papyruskaisla. Ylänköjen rinteillä kasvaa bambua. Maan korkein vuoristo on maan luoteisosassa sijaitseva Virungavuoristo. Siellä on Virungan kansallispuisto, missä elää vuorigorilloja ja puhveleita. Kivujärven seudulla elää simpansseja ja gueretsa-apinoita.

## Lähteet
Peder Furubotn

**Peder Lorentz Furubotn** (29. elokuuta 1890 Brekke – 28. marraskuuta 1975 Oslo) oli norjalainen kommunistinen poliitikko. Hän aloitti poliittisen uransa työväenpuolueessa, mutta siirtyi vuonna 1923 siitä irronneeseen kommunistiseen puolueeseen, jonka puheenjohtajana hän toimi 1925–1930. Hän asui jonkin aikaa Moskovassa, jossa työskenteli Kominternin johtajistossa. Saksan miehitettyä Norjan keväällä 1940 hän oli mukana maanalaisessa vastarintatoiminnassa. 
## Lähteet

## Aiheesta muualla
Radovan Richta

**Radovan Richta** (6. kesäkuuta 1924 – 21. kesäkuuta 1983) oli tšekkiläinen sosiologi ja filosofi. Hän kannatti ajatusta tieteellis-teknisestä vallankumouksesta, jossa henkinen työ korvaisi ruumiillisen työn. Vuonna 1966 hän toimitti teoksen, joka julkaistiin vuonna 1969 englanniksi nimellä *Civilization at the Crossroads : Social and Human Implications of the Scientific and Technological Revolution*. Teoksen alkukielinen nimi on *Civilizace na rozcestí.* 

Toisen maailmansodan aikana Richta osallistui saksalaismiehityksen vastaiseen vastarintaliikkeeseen ja joutui vangituksi. Sodan jälkeen hän liittyi kommunistiseen puolueeseen, kirjoitti artikkeleita *Tvorba -*nimiseen kommunistiseen kulttuurialan julkaisuun ja toimi tutkijana. Vaikka Richtalla ei ollut akateemista koulutusta, hänet nimitettiin vuonna 1969 tieteellisen tutkimusinstituutin johtajaksi.

## Lähteet
Marash Kumbulla

**Marash Nikolin Kumbulla** (s. 8. helmikuuta 2000 Peschiera del Garda, Italia) on albanialais-italialainen jalkapalloilija, joka edustaa italialaista AS Romaa ja Albanian maajoukkuetta keskuspuolustajana eli topparina. Hän on pituudeltaan 191 senttimetriä pitkä, hän painaa 78 kilogrammaa ja on oikeajalkainen. AS Romassa hänellä on sopimus vuoden 2025 kesään asti.

Kumbulla siirtyi AS Romaan Hellas Veronasta 26,5 miljoonan euron siirtokorvauksella heinäkuussa 2021. Ennen tätä hän pelasi Romassa kauden 2020–2021 lainalla. Helmikuusta 2024 kauden loppuun hän pelasi lainalla Sassuolossa. Kumbulla on pelannut Serie A:ssa 77 ottelua, joissa hän on tehnyt kaksi maalia. Debyyttinsä AS Romassa hän teki Serie A:n toisen kierroksen ottelussa Juventusta vastaan syyskuussa 2020. Hän pelasi kahdeksan ottelua Roman voittaessa Konferenssiliigan kaudella 2021–2022. Eurooppa-liigassa hän on pelannut yhdeksän ottelua ja tehnyt kaksi maalia.

Kumbulla on pelannut Albanian A-maajoukkueessa 18 ottelua.

Kesäkuussa 2023 Transfermarkt arvioi Kumbullan arvon olleen 8 miljoonaa euroa.
 
## Saavutukset
Päivitetty 19. toukokuuta 2024.

#### AS Roma

* Konferenssiliigan voittaja: 2021–2022

## Lähteet
Antti Helanterä

**Antti Helanterä** (s. 11. huhtikuuta 1971 Helsinki) on suomalainen virkamies ja diplomaatti. Hän toimii ulkoministeriön strategiajohtajana lokakuusta 2024 alkaen. Aiemmin Helanterä oli Suomen Venäjän-suurlähettiläänä Moskovassa syyskuusta 2020 elokuuhun 2024. Hän työskenneli ulkoministeriön Eurooppa-osastolla Etelämanner-sopimuksen osapuolikokouksen isäntämaasihteeristön päällikkönä 2019–2020. Hän toimi ministerinä Moskovan suurlähetystössä 2016–2019.

Helanterä valmistui maisteriksi talousmaantieteestä Helsingin yliopistosta 1998 ja lisensiaatiksi 2001. Vuosina 1998–2004 hän työskenteli tutkijana Helsingin yliopistossa. Helanterä on profiloitunut Venäjä-asiantuntijana ja sai Veli-Pekka Tynkkysen kanssa Tieto-Finlandia-palkinnon vuonna 2003 teoksesta *Maantieteelle Venäjä ei voi mitään*. Ulkoministeriössä Helanterä aloitti vuonna 2004. Hän on tutkinut Venäjää ministeriön tutkimusosastolla, työskennellyt idänkaupan East Officessa ja vastannut Venäjä-asioista EU-edustustossa.

## Lähteet
Sayaka Murata

**Sayaka Murata** (; s. 1979) on japanilainen kirjailija. Hänelle on myönnetty muun muassa Akutagawa-palkinto ja Gunzo-, Noma- ja Mishima Yukio -palkinnot sekä Vogue Japanin Vuoden nainen -tunnustus.

Muratan romaani *[[Lähikaupan nainen]]* oli maailmanlaajuinen menestys. Se on käännetty 30 kielelle ja sitä on myyty 1,4 miljoonaa kappaletta. Teos kuvastaa naisiin kohdistuvia odotuksia nyky-Japanissa.

## Suomennetut teokset
* 
* 

## Lähteet

## Aiheesta muualla
*
Malawin historia

**Malawin historia** käsittelee Malawin historiaan liittyviä asioita. Joistakin paikoista nykyisen Malawin alueelta on löytynyt merkkejä ihmisasutuksesta 50 000 vuotta sitten. suurin piirtein 100-luvun tienoilla Malawin alueelle tuli bantuja. Heillä oli jo tuolloin raudanvalmistustaito ja he viljelivät maata. 1400-luvulla alueelle saapui maraweja. Maraweilla oli 1700-luvulla valtakunta eteläisessä ja keskisessä Malawissa. Laajimmillaan tämä valtakunta ulottui nykyiseen Sambiaan ja Mosambikiin saakka. 1700- ja 1800-lukujen vaihteessa Malawin alueella alkoi vaikuttaa orjakauppa, jonka myötä entiset elinkeinot menettivät asemansa ja maan oma talous köyhtyi. 1800-luvulla Malawin alueelle tuli Isosta-Britanniasta lähetyssaarnaajia ja kauppiaita Njassajärven seudulle. 1891 Malawin alueesta tehtiin Ison-Britannian protektoraatti. 1907 alueen nimeksi tuli Njassamaa. Alue itsenäistyi 1964, jolloin sen nimeksi tuli Malawi. Kun maasta tehtiin tasavalta 1966, ensimmäiseksi presidentiksi tuli Hastings Banda, joka julistettiin elinikäiseksi presidentiksi 1971. Kuitenkin hänet syrjäytettiin 1992. 1994 maassa pidettiin ensimmäiset vapaat vaalit.

## Lähteet
Signify (yritys)

**Signify** perustettiin vuonna 2016 Philipsin irtautuneena eindhovenilaisena yritys- ja kuluttajakäyttöön tarkoitettujen valaistuslaitteiden valmistajana. Vuodesta 2018 lähtien, yrityksen nimen muutoksen jälkeen, Signify jatkaa Philips-brändin käyttöä Philipsin kanssa tehdyn lisenssisopimuksen perusteella.

## Katso myös
* Luettelo Amsterdamin pörssissä noteeratuista yhtiöistä

## Aiheesta muualla
* Viralliset kotisivut